b'\n_START_ARTICLE_\nNa kolpskem ustju\n_START_PARAGRAPH_\nNa kolpskem ustju je povest Josipa Jur\xc4\x8di\xc4\x8da. Besedilo ima podnaslov Izvirna povest. Delo je iz\xc5\xa1lo v \xc4\x8dasopisu Slovenski narod dne 26. julija in 29. julija leta 1874.\n_START_SECTION_\nVsebina\n_START_PARAGRAPH_\nBlizu Siska je ob Savi hrva\xc5\xa1ki pastir pasel svinje. Zagledal je splav, kjer je eden mo\xc5\xbe krmilil, drugi pa spal. Pastir se zadere:\xc2\xa0\xc2\xbbVrag ti du\xc5\xa1u kranjsku!\xc2\xab\xc2\xa0in zbudi spe\xc4\x8dega mo\xc5\xbea. Ko splav zavije za ovinek, se \xc4\x8dudno nasmehne in na\xc5\xbeene svinje domov. Pastir se odpravi v Vojni Sisak. Tam opozori prijatelja Josa, da je pri\xc5\xa1el Kranjec, ki je o\xc4\x8di vrgel na Josotovo Anko._NEWLINE_Splavarja sta bila Slovenca, brata Martin in Miha. Splav privle\xc4\x8deta na kolpsko ustje, kjer se Kolpa v Savo izliva. Tam starej\xc5\xa1i brat tudi ostane, mlaj\xc5\xa1i pa se kljub njegovemu nasprotovanju odpravi \xc4\x8dez reko, v gostilno, na obisk k lepi hrva\xc5\xa1ki deklici. \xc4\x8cez \xc4\x8das \xc5\xbee sedita skupaj v kr\xc4\x8dmi, oba zaljubljena. V sobo vstopi Joso, deklici re\xc4\x8de, naj mu prinese rakije. Dekle po\xc5\xa1lje stre\xc4\x8d svojo mamo, kar ji grani\xc4\x8dar Joso zameri. Kmalu po Josotovem odhodu se odpravi tudi Martin. Deklica kasneje izve, da ga je Joso prepeljal \xc4\x8dez reko._NEWLINE_Drugi dan je izginil brodarjev splav in Martin. Kasneje so brod le odkrili. Od Martina so na\xc5\xa1li klobuk, ki ga je nosil eden od ljudi, ko vlekli tur\xc5\xa1ko ladjo s koruzo. A ve\xc4\x8d od klobuka ni nih\xc4\x8de ve\xc4\x8d videl.'